 Osnovna šola Notranjski odred Cerknica

 Cesta 4. maja 92

 1380 Cerknica

 e-pošta: os.no-cerknica@os-cerknica.si

 tel: 01 / 70–50–520

Datum: 14. 03. 2024

Številka: 900-2/2024/2

**ZAPISNIK**

**2. seje Sveta staršev Osnovne šole Notranjski odred Cerknica s podružnicama,**

**ki je bila v torek, 14. marca 2024 ob 18. uri**

**v jedilnici Osnovne šole Notranjski odred Cerknica**

Prisotnost članov: lista prisotnosti

Prisotnost ostalih vabljenih: lista prisotnosti

DNEVNI RED:

1. Potrditev dnevnega reda in določitev zapisnikarja;
2. Pregled in potrditev zapisnika zadnje seje;
3. Poročilo o prvem ocenjevalnem obdobju šolskega leta 2023/2024;
4. Poročilo šolskega sklada;
5. Predstavitev kandidatov za ravnatelja;
6. Pobude in vprašanja iz roditeljskih sestankov;
7. Razno.

Sejo je vodil predstavnik Sveta staršev Bojan Pivka.

**TOČKA 1: Potrditev dnevnega reda in določitev zapisnikarja**

Dnevni red je bil soglasno sprejet.

**Sklep 1/1**: Svet staršev soglasno potrdi dnevni red prve redne seje.

**Sklep 1/2**: Svet staršev soglasno potrdi Bernardo Brezec za zapisnikarja seje.

**TOČKA 2: Pregled in potrditev zapisnika zadnje seje**

Zapisnik 1. redne seje Sveta staršev OŠ Notranjski odred Cerknica s podružnicama, ki je bila 18. 9. 2023 je bil sprejet in potrjen.

**Sklep 2**: Svet staršev soglasno potrdi zapisnik zadnje redne seje.

**TOČKA 3: Poročilo o prvem ocenjevalnem obdobju šolskega leta 2023/24**

Poročilo o ocenjevalnem obdobju poda ravnateljica ga. Ines Ožbolt. (8 % učencev je bilo negativnih (67) kar je nekoliko izboljšana situacija glede na preteklo šolsko leto (za 2 %). Neopravičenih ur je bilo 220, kar je precej več kot v preteklem šolskem letu (147). V preteklem šolskem letu je bilo izdanih tudi 8 vzgojnih opominov, v letošnjem letu še nobeden, kar je med drugimi tudi plod novega pravilnika.

**TOČKA 4: Poročilo šolskega sklada**

Ravnateljica poda kratko poročilo o delovanju šolskega sklada. Poziva starše, da namenijo del dohodnine v šolski sklad. Največ denarja se v šolski sklad nateče iz sejma. V letošnjem letu je bilo tega cca. 5.000,00 €

**TOČKA 5: Predstavitev kandidata za ravnatelja**

Ravnateljica ga Ines Ožbolt – kot edina kandidatka – predstavi svoj program in poziva k

* čim boljšemu sodelovanju med starši in šolo
* odprtemu dialogu med vsemi deležniki (starši, učitelji, strokovni delavci šole,…)
* spoštljivemu komuniciranju z vseh strani

Ravnateljica predstavi nove smernice 2023 – 2033. 01. 09. 2024 se obetajo spremembe glede nove zakonodaje.

Ravnateljica prejme nekaj vprašanj (Ali se učitelji dovolj izobražujejo, kje vidi največje izzive) in na njih odgovori – po mnenju staršev – zadovoljivo.

Na koncu poda zaskrbljenost glede slabega vzgojnega delovanja s strani nekateri staršev in družbe na splošno.

**Sklep 5:** Starši na koncu soglasno podajo pozitivno mnenje h kandidaturi ga. Ines Ožbolt za ravnateljico OŠ Notranjski odred Cerknica.

**TOČKA 6: Pobude in vprašanja iz roditeljskih sestankov**

1.B predstavi pobudo, da bi bilo pri poku več športa. Z novim programom bo le tega več. 2.c predstavi željo, da bi bilo ob prihodu po otroka namesto učiteljice domofon. Rešitev žal ni mogoča, ker ni potrebne napeljave. Prihodnje šolsko leto bo tako ali tako novi program, ki se bo končal ob določeni uri. 5.c poda pritožbo, da je knjižnica prevečkrat zaprta. Urnik knjižnice je na spletni strani. 7.b je problematiziral potresno varnost šole. Ravnateljica poda odgovor, da se bo gradnja prizidka, kjer bo nova knjižnica in kuhinja pričela predvidoma leta 2025.

Prav tako je pritožba cena, ki jo morajo starši plačati za primer, da otrok pri kosilu nima čipa. To je potrebno, saj ima šola zaradi tega več administrativnega dela. Otrok sicer brez kosila ne ostane.

Jutranje odklepanje šole je ob 7.30 in ravnateljica poziva starše, da otroci hodijo v šolo ob točni uri in ne prezgodaj (kot tudi prepozno ne).

**TOČKA 8: Razno**

Predsednik sveta staršev poda željo, da se starši z otroki čim več pogovarjajo glede vedenja v šoli.

Seja se je zaključila ob 19.30 uri.

Bernarda Brezec Bojan Pivka

zapisnikar predsednik Sveta staršev